Medlemmer av Salangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles herved til konstituerende møte i Menighets/Fellesrådet, **Torsdag 17.10.2019 kl.19.30** i menighets salen i Salangen kirke.

Det «gamle» rådet har sitt siste møte samme dag kl 18.00, og møtet starter med overlapping fra det gamle til det nye rådet.

**Saker til behandling:**

# **MR Sak 46/19 Godkjenning av innkalling og saksliste**

**MR Sak 47/19 Velkommen som rådsmedlem i Den norske kirke**

**MR Sak 48/19 Valg av leder**

**MR Sak 49/19 Valg av nestleder**

**MR Sak 50/19 Valg av arbeidsutvalg**

**MR Sak 51/19 Valg av administrasjonsutvalg**

**MR Sak 52/19 Andre utvalg**

**MR Sak 53/19 Neste møte**

Innkallingen sendes også til vara medlemmene og til prost Gunn Elvebakk.

Melding om fravær gis **snarest** på mail: to368@kirken.no eller **tlf. 77 17 14 00**

**Vel møtt!**

# Ann Kristin Bakkemo Tonje Østvik

tidligere leder kirkeverge/daglig leder

**MØTEBOK**

#### MR Sak 46/19 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

**MR Sak 47/19 Velkommen som rådsmedlem i Den norske kirke**

Gratulerer med valget! Velkommen som nyvalgt menighetsrådsmedlem i Den norske kirke. Menighetens medlemmer har valgt deg inn i menighetsrådet for perioden 2019 – 2023. Du er ikke alene om oppgaven. Ca 7500 medlemmer og 5000 varamedlemmer ble valgt inn i et menighetsråd ved kirkevalget. Som folkevalgt i Den norske kirke har du påtatt deg en oppgave som innebærer et betydelig ansvar, men samtidig også store muligheter til å påvirke prioriteringer og retningsvalg de kommende fire årene.

Et godt arbeid i menighetsråd og fellesråd legger forholdene til rette for et aktivt engasjement og en stadig fornyelse av menighetens virksomhet, slik at kirkens medlemmer kan næres i troen og utfordres i tjenesten.

Å ta på seg en styreoppgave kan kjennes overveldende i starten. Gjennom håndbok for menighetsråd og kirkelig fellesråd (som du får utdelt på møtet) finner du mye informasjon som vil trygge deg i rollen som rådsmedlem og inspirere deg til å bidra med egne evner og ideer til beste for kirken.

Det kommer også kurs for nye menighetsråd på Bardufoss lørdag 25.januar 2020. Mer informasjon kommer senere, men sett av dagen. Dette kurset er felles for alle menighetsrådene i det nye Senja prosti.

Lykke til og Guds velsignelse over arbeidet!

**Forslag til vedtak:**

Saken tas til orientering.

**MR Sak 48/19 Valg av leder**

Regler om formene for menighetsrådets og kirkelige fellesråds virksomhet § 1 Konstituering:

Menighetsrådet trer i funksjon 1.november i valgåret. Menighetsrådet/ kirkelige fellesråd velger i det konstituerende møtet og senere hvert år blant sine medlemmer, leder og nestleder. Valget foregår skriftlig. Den som ett år har vært leder, kan unnslå seg valg for følgende år. Valgene holdes som flertallsvalg. Først velges leder og deretter nestleder. Det er kun faste medlemmer, og ikke varamedlemmer, som kan velges til leder og nestleder.

En viktig oppgave for lederen vil bl.a. være å lede møtene. Lederen vil også være et bindeledd mellom menighetsrådet og daglig leder/ administrasjonen. Vervet som rådsleder er viktig, men gir ikke spesiell avgjørelsesfullmakt. Det er rådet samla som gjør vedtak, og særstillingen til leder blir kun aktuell når dobbeltstemmen blir brukt ved likt stemmetall. Rådet står for øvrig relativt fritt til å bestemme hvilke oppgaver som skal pålegges lederen. Det utbetales godtgjøring på kr 4000,- i året til leder.

**Forslag til vedtak:**

Saken legges frem uten forslag til leder.

#### MR Sak 49/19 Valg av nestleder

Viser til reglene for valg av leder og nestleder, jfr. MR sak 48/19.

Etter at det nyvalgte rådet har konstituert seg bør det fremstilles for menigheten. Dette bør gjøres på en gudstjeneste en av de nærmeste søndagene etter konstitueringen er foretatt. I Gudstjenesteboken er det laget en ordning for fremstilling med forbønn. Forslag om presentasjon på kveldsmessen søndag 24.november kl 18.00.

**Forslag til vedtak:**

Saken legges frem uten forslag til nestleder.

**MR Sak 50/19 Valg av arbeidsutvalg**

Arbeidsutvalgets hovedoppgave har vært å bistå kirkeverge i å forberede saker til menighetsrådet, og ellers oppgaver som menighetsrådet gir fullmakt til.

Loven åpner for at daglig leder eller arbeidsutvalget kan få fullmakt til – på saklig avgrensete områder – å gjøre vedtak på vegne av rådet jf kirkeloven § 8 og § 13. Delegering etter denne regelen er intern delegering, med den konsekvens at evt klage må behandles som om vedtaket var gjort av rådet. Primært bør slik fullmakt gis til daglig leder, men kan også gis til arbeidsutvalg.

Leder eller arbeidsutvalget kan ikke gjøre vedtak på vegne av rådet dersom det ikke er gitt spesiell fullmakt til det. Nærmere retningslinjer bør stå i et delegeringsreglement.

Arbeidsutvalget har bestått av leder, nestleder, sokneprest, kirkeverge og en vara som har møtt fast.

**Forslag til vedtak:**

Arbeidsutvalget består av leder, nestleder, sokneprest, kirkeverge og vara\_\_\_\_\_\_\_\_.

**MR Sak 51/19 Valg av administrasjonsutvalg**

I henhold til kirkeloven § 35 skal det etableres et utvalg hvor arbeidstakere er representert – et administrasjonsutvalg. Dette utvalget skal behandle saker som gjelder forholdet mellom arbeidsgiver og de tilsatte. Arbeidsgiver skal alltid ha flertall og leder i utvalget. Normalt er kirkeverge saksforbereder og sekretær for utvalget. Nærmere om sammensetning og oppgaver er regulert i Hovedavtalen § 10.

Administrasjonsutvalget kan gjerne bestå av arbeidsutvalget i tillegg til en representant fra arbeidstakerne.

**Forslag til vedtak:**

Administrasjonsutvalget består av arbeidsutvalget i tillegg til en arbeidstaker, som velges av og blant de ansatte.

**MR Sak 52/19 Andre utvalg**

Menighetsrådet har ansvar for å sette i verk tiltak på like områder. Det er hverken mulig eller ønskelig at rådsmedlemmene skal stå for hele virksomheten, og det må opprettes utvalg.

For årene 2018 og 2019 er det følgende utvalg

* Diakoniutvalg
* Gravplassutvalg
* Barne- og ungdomsutvalg
* Gudstjenesteutvalg
* Bevertningskomite

Felles for utvalgene

Funksjonstid for utvalgsmedlemmene er 2 år.

Konstituering: Utvalgene skal konstituere seg selv. Det velges leder og evt. sekretær.

Rapportering: Utvalgene avgir skriftlig rapport til menighetsrådet ved årets slutt.

Forhold til råd og ansatte: Menighetsrådet bør være representert i de ulike utvalgene.

Medlemmer: Menighetsrådet oppnevner utvalgene. Utvalgene kan komme med forslag til å supplere seg selv.

**Diakoniutvalg** - Anne V Nesje, Anna Andersen, Torhild Aglen, Kari Børve og Aasa Utstøl (MR).

Se vedlegg diakoniplan som diakoniutvalget har utarbeidet.

**Gravplassutvalg** - Ragnvald Tollefsen, Torulv Klaussen, Tor Ivar Sommarset, Anita Løvhaug (MR) og vaktmester John Egil Bertheussen.

Saker som berører gravplassene.

**Gudstjenesteutvalg** - Hilde Andersen, Sissel Paulsen, sokneprest Grete Glemmestad og Ann Kristin Bakkemo (MR).

Gudstjenesteutvalgets mandat

- forberede høringer som vedrører gudstjenesten

- fungere som en gudstjenestegruppe som forbereder gudstjenesten 1 gang i halvåret

- ta ansvar for å arrangere salmekvelder, menighetskvelder o.l., inntil vi får organist på plass og evt oppretter et sang og musikkutvalg

**Barne og ungdomsutvalg** - menighetsarbeider Ruth Bente Aglen og Jon Christian Anker (MR).

Mandat: Evaluere trosopplæringsplanen, hva vil vi gjøre for barn- og unge i menigheten og årlig evaluering av barne- og ungdomsarbeidet.

**Bevertningskomite** - Janne Åsbakk, Betsy Yttervold og Ellen Haakstad. De er ansvarlige for serveringen ved menighetskveldene og litt til.

**Forslag til vedtak:**

Saken tas til orientering. Nye utvalg velges på neste møte.

**MR Sak 65/15 Neste møte**

Forslår neste møte i menighetsrådet torsdag 4. desember. AU møte to uker før. På dette møte utarbeides det møteplan for 2020.

**Forslag til vedtak:**

Neste møte i menighetsrådet torsdag 4. desember.